
I PRIEDAS

PREPARATO CHARAKTERISTIKŲ SANTRAUKA 

1.
VAISTINIO PREPARATO PAVADINIMAS

ALDARA 5% kremas 
2.
KOKYBINĖ IR KIEKYBINĖ SUDĖTIS

Kiekviename 250 mg kremo paketėlyje yra 12,5 mg imikvimodo (5 %).

100 mg kremo yra 5mg imikvimodo.
Pagalbinės medžiagos, kurių poveikis žinomas:
Metilo hidroksibenzoatas (E218) 2,0 mg grame kremo
Propilo hidroksibenzoatas (E216) 0,2 mg grame kremo
Cetilo alkoholis 22,0 mg grame kremo
Stearilo alkoholis 31,0 mg grame kremo
Benzilo alkoholis 20,0 mg grame kremo

Visos pagalbinės medžiagos išvardytos 6.1 skyriuje.

3.
FARMACINĖ FORMA

Kremas 
Kremo spalva – nuo baltos iki gelsvos.
4.
KLINIKINĖ INFORMACIJA

4.1
Terapinės indikacijos

Imikvimodo kremas skiriamas išoriškai gydyti: 

Suaugusių žmonių lyties organų ir išangės karpas (smailiagales kondilomas)

Suaugusių žmonių mažas paviršines bazaliomas

Suaugusių žmonių, kurių imunitetas nėra susilpnėjęs, kliniškai aiškias veido ir plaukuotos galvos odos aktinines keratozes be hiperkeratozės ir hipertrofijos požymių, kai pažeidimų dydis arba jų skaičius yra tokie, kad krioterapija gali būti neveiksminga ir/arba netinkama.
4.2
Dozavimas ir vartojimo metodas

Dozavimas 

Gydymo imikvimodo kremu dažnumas ir trukmė yra skirtingi atskirai indikacijai.

Suaugusių asmenų išorinių genitalijų karpos 

Imikvimodo kremas turėtų būti tepamas 3 kartus per savaitę (pavyzdžiui: pirmadienį, trečiadienį ir penktadienį; arba – antradienį, ketvirtadienį ir šeštadienį) prieš įprastas miego valandas ir turi likti ant odos nuo 6 iki 10 valandų.  Gydytis imikvimodo kremu reikėtų tol, kol matomos genitalijų arba perianalinės karpos išnyks, arba maksimalų 16 savaičių karpų gydymo laikotarpį.

Kiek vaisto tepti žiūrėkite 4.2 skyrių „Vartojimo metodas“.
Suaugusių asmenų paviršinė bazalioma

Tepkite imikvimodo kremo 6 savaites 5 kartus per savaitę (pavyzdžiui, nuo pirmadienio iki penktadienio) prieš įprastas miego valandas ir palikite ant odos apytiksliai 8 valandoms.

Kiek vaisto tepti žiūrėkite 4.2 skyrių. Vartojimo metodas.
Suaugusiųjų aktininė keratozė

Gydytojas turi pradėti ir stebėti gydymą. Imikvimodo kremą tepkite 3 kartus per savaitę (pavyzdžiui: pirmadienį, trečiadienį ir penktadienį) 4 savaites prieš miegą, ir ant odos palikite maždaug 8 valandoms. Ant gydomos odos ploto reikia užtepti pakankamą kiekį kremo. Po 4 savaičių gydymo pertraukos turi būti vertinamas aktininės keratozės (AK) gijimas. Jei aktininės keratozės (AK) pažeidimų dar lieka, gydymas turi būti kartojamas dar 4 savaites. 

Viename paketėlyje yra maksimali rekomenduojama vaisto dozė. 

Gydymas gali būti nutrauktas, jei atsiranda intensyvi vietinė uždegiminė reakcija (žr. 4.4 skyrių) arba gydomame odos plote atsiranda infekcija. Pastaruoju atveju, turi būti imamasi tinkamų priemonių. Kiekvienas gydymo laikotarpis turi trukti ne ilgiau kaip 4 savaites, įskaitant  praleistas dozes ar gydymo pertraukas. 

Jei pakartotinio vertinimo metu praėjus 8 savaitėms po 4 savaites trukusio gydymo kurso gydyta sritis nėra visiškai sveika, gali būti skiriamas papildomas 4 savaičių gydymo kursas Aldara. Jei stebimas nepakankamas AK pažeistų zonų gijimas vartojant Aldara, rekomenduojamas kitas gydymo būdas. 
Jei aktininė keratozė išnyko po vieno ar dviejų gydymo kursų, bet vėliau atsinaujino, pakartotinai galima skirti vieną ar du gydymo Aldara kremu kursus su ne mažesne nei 12 savaičių gydymo pertrauka (žr. 5.1 sk.).
Informacija, skirta visoms indikacijoms:

Jei dozė yra praleista, pacientas/-ė turi užtepti kremo, kai tik jis/ji prisimena ir toliau tepti įprastu režimu. Tačiau kremas neturi būti tepamas dažniau nei kartą per parą.


Vaikų populiacija


Vaistą vartoti vaikams nerekomenduojama. Nėra duomenų kaip vartoti imikvimodą vaikams ir paaugliams patvirtintoms indikacijoms. Aldara neturėtų būti skiriama vaikų odos moliusko gydymui, dėl mažo vaistinio preparato veiksmingumo gydant pagal šią indikaciją (žr. 5.1 skyrių).

Vartojimo metodas

Išorinių genitalijų karpos

Imikvimodo kremą reikia tepti plonu sluoksniu ir trinti į švarų karpos plotą tol, kol įsigers į odą. Tepkite tik ant karpomis nusėtų vietų, stenkitės, kad nepatektų ant vidinių paviršių. Imikvimodo kremas turėtų būti vartojamas prieš įprastas miego valandas. Per vaisto veikimo laikotarpį, trunkantį nuo 6 iki 10 valandų, patariama vengti maudymosi duše arba vonioje. Šiam laikui praėjus ypač svarbu, kad imikvimodo kremas būtų nuplautas švelniu muilu ir vandeniu. Užtepus per didelį kremo kiekį arba dėl užsitęsusio kremo poveikio, gali būti sunki reakcija (žiūrėkite 4.4, 4.8 ir 4.9 skyrius). Vienkartinio naudojimo paketėlio pakanka 20 cm2 plotui tepti (apytiksliai 3 colius2). Atidarius paketėlius, kremo pakartotinai vartoti negalima. Prieš tepdami kremą ir po tepimo švariai nusiplaukite rankas.

Vyrai, kurių varpa neapipjaustyta, turėtų atitraukti prieodę ir kas dieną nuplauti varpą (žiūrėkite 4.4 skyrių).  

Paviršiaus bazalioma

Prieš tepdami imikvimodo kremo pacientai turėtų nuplauti gydomą vietą švelniu muilu bei vandeniu ir kruopščiai nušluostyti. Ant gydomos vietos turi būti užtepama pakankamai kremo, taip pat ant odos ploto, nutolusio vieną centimetrą nuo naviko. Kremas turi būti trinamas į gydomą vietą tol, kol jis išnyks. Kremas turi būti tepamas prieš įprastas miego valandas ir būti ant odos apie 8 valandas. Šiuo metu reikia vengti prausimosi duše arba vonioje. Po šio laikotarpio yra svarbu, kad imikvimodo kremas būtų nuplautas švelniu muilu ir vandeniu. 

Atidarytų paketėlių pakartotinai naudoti negalima. Prieš kremo tepimą ir po tepimo reikia plauti rankas.

Gydomo naviko atsakas į imikvimodo kremą turėtų būti įvertintas praėjus 12 savaičių po gydymo pabaigos. Jei gydomo naviko atsakas negalutinis, turi būti naudojamas kitas gydymo būdas (žr. 4.4 skyrių).

Galima kelias dienas netepti kremo (žr. 4.4 skyrių), jei vietinės odos reakcijos dėl imikvimodo kremo sukelia labai didelį nepatogumą pacientui arba gydymo vietoje pasireiškia infekcija. Pastaruoju atveju reikia imtis atitinkamų priemonių.

Aktininė keratozė

Prieš tepdami imikvimodo kremą, pacientai turėtų nuplauti gydomą vietą švelniu muilu ir vandeniu bei švelniai nusausinti. Kremo turi būti tepama pakankamai, kad padengtų gydomą vietą. Kremą reikėtų įtrinti į odą, kol jis įsigers. Kremą reikėtų tepti prieš miegą ir palikti ant odos 8 valandoms. Šiuo laikotarpiu negalima maudytis duše ar vonioje. Svarbu, kad praėjus šiam laikui, imikvimodo kremas būtų nuplautas švelniu muilu ir vandeniu. Vieną kartą atidarytas, paketėlis neturėtų būti naudojamas dar kartą. Prieš tepant kremą ir po tepimo reikėtų kruopščiai nusiplauti rankas.

4.3
Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
4.4
Specialūs įspėjimai ir atsargumo priemonės

Išorinių genitalijų karpos, paviršiaus bazalioma ir aktininė keratozė.
Venkite sąlyčio su akimis, lūpomis ir šnervėmis.

Imikvimodo kremas gali paaštrinti odos uždegimą.

Imikvimodo kremas turi būti atsargiai skiriamas pacientams su autoimuninėmis būklėmis (žr. 4.5 skyrių). Šiems pacientams turi būti įvertinamas gydymo imikvimodu naudos ir rizikos, susijusios su galimu autoimuninės būklės pablogėjimu, santykis.
Imikvimodo kremas turi būti atsargiai skiriamas pacientams po organų transplantacijos (žr. 4.5 skyrių). Šiems pacientams turi būti įvertinamas gydymo imikvimodu naudos ir rizikos, susijusios su galima organų atmetimo reakcija arba transplantuoto-šeimininko sąveikos šeimininko sąveikos reakcija, santykis.

Nerekomenduojama tepti imikvimodo kremo tol, kol oda neužgis po ankstesnio vaisto arba po chirurginio gydymo. Vartojant ant pažeistos odos, gali padidėti sisteminė imikvimodo absorbcija ir padidėti nepageidaujamų poveikių rizika (žr. skyrius 4.8 ir 4.9).
Imikvimodo kremą vartojant nepatariama dėvėti aptemptų drabužių.

Pagalbinės medžiagos: metilo hidroksibenzoatas (E218) ir propilo hidroksibenzoatas (E216) gali sukelti alergines reakcijas (kurios gali būti uždelstos). Cetilo alkoholis ir stearilo alkoholis gali sukelti vietines odos reakcijas (pvz., kontaktinį dermatitą). Benzilo alkoholis gali sukelti alerginių reakcijų ir lengvą vietinį sudirginimą.
Retai po keleto imikvimodo kremo aplikacijų gali atsirasti ryškios vietinės uždegiminės reakcijos, įskaitant odos šlapiavimą ar erozijas. Vietinės uždegiminės reakcijos gali būti kartu su į gripą panašiais sisteminiais simptomais, įskaitant bendrą negalavimą, karščiavimą, pykinimą, raumenų skausmus ir šaltkrėtį. Tuomet reikia spręsti dėl vaisto nutraukimo.

Imikvimodas turi būti atsargiai vartojamas pacientų su pancitopenija žr. 4.8 skyrių).

Išorinių genitalijų karpos
Patirtis gydant imikvimodo kremu vyrus, kuriems ant prieodės yra atsiradusių karpų, yra nedidelė.  Preparato saugumo duomenų bazėje yra pateikiami mažiau nei šimto pacientų su neapipjaustyta varpa, gydytų imikvimodo kremu tris kartus per savaitę ir besilaikiusių kasdienės prieodės higienos, tyrimo rezultatai. Kitų tyrimų metu, kai kasdienės prieodės higienos nebuvo laikomasi, buvo  du sunkūs fimozės ir vienas susiaurėjimo atvejis, pasibaigęs varpos apipjaustymu. Todėl gydymas šioje pacientų grupėje yra rekomenduojamas tik vyrams, kurie gali arba nori laikytis kasdienės varpos prieodės higienos. Ankstyviems susiaurėjimo požymiams galima priskirti vietines odos reakcijas (pvz.: eroziją, opėjimą, edemą, sukietėjimą) arba būklę, kai pasunkėja prieodės atitraukimas. Jei atsiranda šių simptomų, gydymas turėtų būti tuoj pat nutrauktas. Remiantis šiuo metu turimomis žiniomis, nerekomenduojama gydyti šlaplėje, makšties viduje, gimdos kaklelyje, tiesiojoje žarnoje arba išangės viduje esančias karpas. Nepatariama pradėti gydyti imikvimodo kremu audinių, ant kurių yra atviros opos arba žaizdos, tol, kol jos neužgis. 

Dažnos vietinės odos reakcijos, pvz.: raudonė, erozija, ekskoriacija, odos lupimasis ir pabrinkimas. Taip pat buvo pastebėtos ir kitos vietinės reakcijos: sukietėjimas, opėjimas, apšašimas ir pūslėtumas. Jei įvyksta netoleruotina odos reakcija, kremas turėtų būti nuplautas švelniu muilu ir vandeniu. Odos reakcijai aprimus, gydymas imikvimodo kremu gali būti atnaujintas.

Sunkių vietinių odos reakcijų rizika gali padidėti, kai tepamos didesnės imikvimodo dozės negu yra rekomenduojama (žiūrėkite 4.2 skyrių). Tačiau sunkios vietinės reakcijos, kurioms buvo reikalingas gydymas / arba kurios sukėlė laikiną nedarbingumą, retai pasireiškė pacientams, kurie imikvimodą vartojo pagal nurodymus. Kai tokios reakcijos pasireiškė prie šlaplės išorinės angos, kai kurioms moterims buvo sunku šlapintis, kartais reikėjo skubiai kateterizuoti ir gydyti pažeistą vietą.

Nėra klinikinių duomenų apie imikvimodo kremo vartojimą tuoj pat po išorinių genitalinių ir perianalinių karpų gydymo kitais ant odos tepamais vaistais.  

Prieš lytinius santykius imikvimodo kremą reikia nuplauti nuo odos. Imikvimodo kremas gali pakenkti apsauginėms prezervatyvų ir diafragmų savybėms, todėl šių priemonių naudojimas kartu su imikvimodo kremu nerekomenduojamas. Reikėtų svarstyti galimybę naudoti alternatyvias kontracepcijos priemones.

Nerekomenduojama kartoti gydymą imikvimodo kremu pacientams, kurių imunitetas sumažėjęs.

Nors kai kurie asmenų, kuriems buvo nustatytas teigiamas ŽIV testas, duomenys rodė, kad karpų sumažėjo, imikvimodo kremas nebuvo efektyvi karpų gydymo priemonė šiai pacientų grupei.

Paviršinė bazalioma (PB)

Imikvimodas nebuvo ištirtas, gydant bazaliomas, nutolusias iki 1 cm nuo akies vokų, nosies, lūpų arba galvos plaukų augimo linijos.

Terapijos metu ir iki užgijimo paveikta oda gali skirtis nuo įprastos odos. Vietinės odos reakcijos yra dažnos, bet šių reakcijų intensyvumas terapijos metu paprastai sumažėja arba jos išnyksta nutraukus gydymą imikvimodo kremu. Yra ryšys tarp visiško išgydymo santykio ir vietinių odos reakcijų intensyvumo (pvz., eritemos). Šios odos reakcijos gali būti susietos su vietiniu imuniteto atsako stimuliavimu. Keletą dienų nevartokite kremo, jei tai yra reikalinga dėl paciento diskomforto arba vietinių odos reakcijų sunkumo. Gydymas imikvimodo kremu gali būti atnaujintas odos reakcijoms sušvelnėjus.

Terapijos rezultatas gali būti nustatytas po gydomos odos regeneracijos praėjus apytiksliai 12 savaičių po gydymo pabaigos.

Nėra klinikinės patirties vartojant imikvimodo kremą pacientams, kurių imunitetas susilpnėjęs.

Nėra klinikinės patirties su pacientais, kuriems pasikartojo ir anksčiau buvo gydoma BLK, todėl kremo vartojimas anksčiau gydytiems navikams nerekomenduojamas. 

Duomenys iš atviro klinikinio tyrimo rodo, kad dideli navikai (>7,25 cm2) mažiau reaguoja į imikvimodo terapiją.

Gydomos odos paviršius turi būti apsaugotas nuo saulės poveikio. 

Aktininė keratozė (AK)

Esant nebūdingam klinikiniam vaizdui arba įtariant supiktybėjimą, prieš parenkant gydymo taktiką reikalinga biopsija.

Imikvimodas nėra ištirtas  šnervių ir ausų vidinių paviršių, vokų bei lūpų raudonės AK gydymui.

Yra nedaug duomenų apie aktininės keratozės gydymą imikvidomu ne galvos ir veido srityje. 

Yra duomenų, kad kremas neefektyvus gydant plaštakų ir dilbių AK, todėl šiose vietose jo naudoti nepatariama.

Imikvimodu nerekomenduojama gydyti AK pažeidimų su žymia hiperkeratoze ar hipertrofija, kas būna esant odos ragui.

Gydymo metu iki išgyjimo, paveikta oda gali pastebimai skirtis nuo normalios odos. Vietinės odos reakcijos yra dažnos, bet šios reakcijos gydymo metu paprastai sumažėja arba, nutraukus gydymą imikvimodo tepalu, išnyksta. Yra ryšys tarp pilno pasveikimo ir vietinių odos reakcijų (pvz. eritemos) stiprumo. Šios vietinės odos reakcijos gali būti susiję su vietinio imuninio atsako stimuliacija. Jei pacientas patiria stiprų diskomfortą arba vietinės odos reakcijos labai intensyvios, galima daryti kelių parų pertrauką. Gydymas imikvimodo kremu gali būti tęsiamas, kai odos reakcija sumažėja.

Jei buvo padarytos pertraukos gydyme, kurso trukmę galima prailginti, bet bendra gydymo trukmė turi  būti ne ilgesnė nei  4 savaitės.

Gydymo rezultatus galima vertinti kai gydyta oda atsistato, apytiksliai po 4-8 savaičių po gydymo pabaigos.

Nėra klinikinės patirties gydant imikvimodo kremu pacientus su imunosupresija.

Informacija apie pakartotinį aktininės keratozės, kuri išnyko po vieno arba dviejų gydymo kursų, bet vėliau atsinaujino, gydymą pateikta 4.2 ir 5.1 skyriuose. 
Atvirų klinikinių tyrimų duomenimis, pacientai su daugiau nei 8 AK turi mažesnę pilno pasveikimo tikimybę negu pacientai su mažiau nei 8 AK.

Gydoma oda turi būti apsaugota nuo saulės spindulių.

4.5
Sąveika su kitais vaistiniais preparatais ir kitokia sąveika

Sąveika su kitais vaistais, įskaitant ir su imunosupresantais, nėra ištirta. Tokia sąveika su sisteminio veikimo vaistais būtų ribota dėl minimalios imikvimodo absorbcijos per odą.

Dėl savo imunostimuliuojančių savybių imikvimodo kremas turi būti atsargiai skiriamas pacientams, gaunantiems imunosupresinį gydymą (žr. 4.4 skyrių).

4.6
Vaisingumas, n ėštumo ir žindymo laikotarpis

Nėštumas
Nėra klinikinių duomenų apie imikvimodo poveikį nėščiosioms. Tyrimai su gyvūnais nerodė tiesioginio ar netiesioginio poveikio nėštumui, embriono / vaisiaus vystymuisi, gimdymui ir naujagimio vystymuisi po gimdymo (žr. 5.3 skyrių). Skiriant vaistą nėščiąjai būtina imtis atsargumo priemonių.
Žindymas
Po vienkartinių ir daugkartinių ant odos tepamo preparato dozių serume imikvimodo išmatuojami lygiai (>5 ng/ml) nenustatyti, todėl negalima konkrečiai patarti vartoti ar nevartoti šį preparatą žindančioms motinoms.

4.7
Poveikis gebėjimui vairuoti ir valdyti mechanizmus

Aldara kremo gebėjimo vairuoti ir valdyti mechanizmus neveikia arba veikia nereikšmingai.
4.8
Nepageidaujamas poveikis  

a)
Bendras aprašymas

Išorinių genitalijų karpos

Fundamentalių tyrimų metu, kai tepama 3 kartus per savaitę, dažniausiai nustatytos šalutinės vaisto reakcijos, kurios, manoma, yra galbūt susijusios su gydymu imikvimodo kremu, buvo reakcijos karpų gydymo vietoje (33,7 % imikvimodu gydytų pacientų). Kai kurios sisteminės šalutinės reakcijos bei galvos skausmas (3,7 %), į gripą panašūs simptomai (1,1 %) ir mialgija (1,5 %) taip pat buvo nustatyti.

2292 pacientams, gydytiems imikvimodo kremu placebu kontroliuojamuose ir atviruose klinikiniuose tyrimuose, nustatytos šalutinės reakcijos yra pateikiamos žemiau. Manoma, kad šie šalutiniai reiškiniai gali būti susiję su gydymu imikvimodu.

Paviršinė bazalioma 

Tyrimų metu, esant 5 kartų per savaitę dozei, 58 % pacientų patyrė bent vieną šalutinį poveikį. Dažniausiai nustatyti šalutiniai poveikiai tyrimų metu, manoma, esą galimai arba galbūt susiję su imikvimodo kremu, yra sutrikimai vartojimo vietoje, jų dažnumas yra 28,1 %. Kai kurios sisteminės šalutinės reakcijos, taip pat nugaros skausmas (1,1 %) ir į gripą panašūs simptomai (0,5 %), buvo nustatytos imikvimodą vartojantiems pacientams.

185 pacientams, gydytiems imikvimodo kremu placebu kontroliuojamuose III fazės klinikiniuose tyrimuose dėl paviršiaus bazaliomos, nustatytos šalutinės reakcijos pateikiamos žemiau. Manoma, kad šie šalutiniai reiškiniai gali būti susiję su gydymu imikvimodu.

Aktininė keratozė

Pagrindiniuose tyrimuose dozuojant 3 kartus per savaitę iki 2 kursų, kiekvienas po 4 savaites, 56 % imikvimodo pacientų pasireiškė bent vienas šalutinis reiškinys. Šiuose tyrimuose dažniausiai pasitaikantys šalutiniai reiškiniai tikriausiai ir galimai dėl imikvimodo kremo buvo vaisto vartojimo vietose (22 % imikvimodu gydomų pacientų). Gydant imikvimodo kremu buvo pastebėta sisteminių šalutinių reiškinių, taip pat ir raumenų skausmas (2 %).

Palyginamosios imikvimodo ir neutralaus kremo III fazės klinikinėje studijoje su 252 pacientais aprašyti pašaliniai reiškiniai yra pateikti žemiau. Šie šalutiniai reiškiniai gali būti susiję su gydymu imikvimodu.

b)
Šalutinių reiškinių lentelė

Šalutiniai reiškiniai yra apibrėžiami kaip labai dažni (≥1/10), dažni (nuo ≥1/100 iki <1/10), nedažni (nuo ≥1/1000 iki <1/100). Retesni šalutiniai reiškiniai, nustatyti klinikinių tyrimų metu, čia nepateikiami.

c) Dažnai pasitaikantys šalutiniai poveikiai

Išorinių genitalijų karpos

Iš placebu kontroliuojamų tyrimų tyrėjų buvo reikalaujama įvertinti pagal protokolą numatytus klinikinius simptomus (odos reakcijas). Šie pagal protokolą numatyti klinikinių simptomų įvertinimai rodo, kad vietinės odos reakcijos, taip pat eritema (61 %), erozija (30 %), odos nudraskymas / lupimasis / pleiskanojimas (23 %) ir edema (14 %) buvo dažnos šiuose placebu kontroliuojamuose imikvimodo kremo, vartojamo tris kartus per savaitę, klinikiniuose tyrimuose (žiūrėkite 4.4 skyrių). Vietinės odos reakcijos, tokios kaip eritema, yra galbūt imikvimodo kremo farmakologinio poveikio pasekmė. 

Netepamos odos reakcijos, daugiausia eritema (44 %), taip pat buvo nustatytos placebu kontroliuojamuose tyrimuose. Šios reakcijos buvo ne karpų augimo vietose, bet matomai dėl sąlyčio su imikvimodo kremu. Pagal sunkumą dauguma odos reakcijų buvo nuo švelnių iki vidutiniškų ir išnyko per 2 savaites po gydymo pabaigos. Tačiau kai kuriais atvejais šios reakcijos buvo sunkios, joms reikėjo gydymo ir / ar sukėlė nedarbingumą. Labai retais atvejais sunkios reakcijos šlaplės landos srityje moterims baigėsi šlapinimosi sutrikimu (žiūrėkite 4.4 skyrių).

Paviršinė bazalioma

Iš placebu kontroliuojamų tyrimų tyrėjų buvo reikalaujama įvertinti pagal protokolą numatytus klinikinius simptomus (odos reakcijas). Šie pagal protokolą numatyti klinikinių simptomus įvertinimai rodo, kad sunki eritema (31 %), sunkios erozijos (13 %) ir sunkus šašų susidarymas (19 %) buvo labai dažni šiuose imikvimodo kremo, vartojamo 5 kartus per savaitę, tyrimuose. Vietinės odos reakcijos, tokios kaip eritema, yra galbūt imikvimodo kremo farmakologinio poveikio pasekmė.

Gydymo imikvimodu metu nebuvo pastebėtos odos infekcijos. Nors rimtų ligos pasekmių nebuvo, visada turi būti įvertinta infekcijos galimybė pažeistoje odoje.

Aktininė keratozė

Atliekant klinikinius tyrimus, kurių metu imikvimodo kremas tepamas 3 kartus per savaitę 4 ar 8 savaites, dažniausiai gydomose vietose stebimas niežėjimas (14%) ir deginimo pojūtis (5%).

Labai dažnai stebima sunki eritema (24%), niežėjimas ir sunkus nušašėjimas (20%). Vietinės odos reakcijos, kaip eritema, gali atsirasti dėl farmakologinio imikvimodo kremo veikimo. Informacija apie gydymo pertraukas - žr. 4.2 ir 4.4 skyrius.

Buvo pastebėtos odos infekcijos gydymo imikvimodu metu. Nors nebuvo rimtų pasekmių, visuomet reikia atsižvelgti į galimą infekciją pažeistoje odoje.

d) Šalutiniai poveikiai, taikomi visoms indikacijoms

Po imikvimodo kremo vartojimo buvo vietinių hipopigmentacijos ir hiperpigmentacijos atvejų. Stebėjimo duomenys rodo, kad šie odos pakitimai kai kuriais atvejais gali išlikti visam laikui.
Ištyrus 162 pacientus, kuriems buvo gydyta paviršinė bazalioma (PB)  prieš penkis metus, 37 % pacientų buvo stebėta lengva hipopigmentacija ir 6 % pacientų vidutinė hipopigmentacija. 56 % pacientų hipopigmentacija nepasireiškė; hiperpigmentacijos nebuvo pastebėta.
Klinikinės studijos, tiriančios aktininės keratozės gydymą imikvimodo kremu, nustatė 0,4 % (5/1214) nuplikimo tikimybę vartojimo vietoje ir aplink ją. Buvo gauti poregistraciniai pranešimai apie įtariamą nuplikimą gydant paviršines bazaliomas ir lyties organų karpas.

Klinikinių tyrimų metu buvo pastebėta, kad sumažėjo hemoglobinas, leukocitai, absoliutus neutrofilų ir trombocitų kiekis. Pacientams, kurie turi normalų hematologinį rezervą, šie sumažėjimai nelaikomi kliniškai svarbiais. Pacientai, kurių hematologinis rezervas buvo sumažėjęs, klinikiniuose tyrimuose nedalyvavo. Poregistracinio laikotarpio duomenimis hematologiniai parametrai, reikalaujantys klinikinio gydymo, sumažėjo. Vaistui esant rinkoje buvo gauti pranešimai apie kepenų fermentų koncentracijos padidėjimą.
Buvo gauti keli pranešimai apie autoimuninių būklių paūmėjimą.
Klinikinių tyrimų metu retais atvejais buvo pastebėtos nuo gydymo vietos nutolusios odos reakcijos, įskaitant daugiaformę eritemą.    

Po imikvimodo registracijos, buvo pranešimų apie sunkių odos reakcijų, tokių kaip daugiaformės eritemos, Stevens – Johnson sindromo ar odos raudonosios vilkligės pasireiškimą. 

e) Vaikų populiacija
Imikvimodo poveikis vaikams buvo tirtas  kontroliuojamuose klinikiniuose tyrimuose. (žr. 4.2 ir 5.1 skyrių). Pranešimų apie sisteminį poveikį nebuvo. Vietinės odos reakcijos dažniau pasireiškė vartojant imikvimodą nei neutralų kremą, tačiau šių reakcijų dažnis ir intensyvumas nesiskyrė nuo pasireiškusių suaugusiesiems, vartojusiems vaistą pagal indikacijas. Nebuvo gauta pranešimų apie sunkias imikvimodo sukeltas šalutines reakcijas vaikams.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9
Perdozavimas

Taikant vietiškai sisteminis perdozavimas imikvimodo kremu yra mažai tikėtinas dėl minimalios absorbcijos per odą. Tyrimai su triušiais rodo didesnę negu 5 g/kg odos letalinę dozę. Nuolatinis perdozavimas vartojant imikvimodo kremą gali sukelti sunkias vietines odos reakcijas.

Po vienkartinio 200 mg imikvimodo, tai atitinka apytiksliai 16 paketėlių kiekį, nurijimo gali prasidėti pykinimas, vėmimas, galvos skausmas, mialgija ir karščiavimas. Sunkiausias nustatytas šalutinis klinikinis reiškinys po daugkartinių geriamų dozių ( 200 mg buvo kraujospūdžio sumažėjimas, kuris normalizavosi paskyrus skystį gerti arba į veną.

5.
FarmaKologiNĖS SAVYBĖS

5.1 
Farmakodinaminės savybės
Farmakoterapinė grupė – chemoterapinis preparatas išoriniam naudojimui, priešvirusinis; ATC kodas – D06BB10.
Imikvimodas yra imuninio atsako modifikatorius. Vaisto surišimo prisotinimo tyrimai rodo, kad atsake dalyvaujančiose imuninėse ląstelėse egzistuoja imikvimodo membraninis receptorius. Imikvimodas nepasižymi tiesioginiu antivirusiniu poveikiu. Tyrimų su gyvūnais metu imikvimodas yra efektyvus nuo virusinių infekcijų ir veikia kaip agentas nuo navikų daugiausia sužadindamas alfa interferono ir kitų citokinų biosintezę. Klinikiniai tyrimai taip pat parodė alfa interferono ir kitų citokinų biosintezės stimuliaciją po imikvimodo kremo skyrimo genitalinėms karpoms gydyti.

Po imikvimodo išviršinio vartojimo farmakokinetiniuose tyrimuose buvo nustatytas alfa interferono ir kitų citokinų kiekio organizme padidėjimas.

Išorinių genitalijų karpos

Klinikinis veiksmingumas
3 pagrindiniai III fazės efektyvumo tyrimai parodė, kad 16 savaičių gydymas imikvimodu buvo žymiai efektyvesnis, negu naudojant placebą, vertinant bendrą išgydytų karpų kiekį.

119 imikvimodu gydytų moterų pacienčių bendras karpų išgydymo santykis buvo 60 %, palyginus su 20 %, gautais gydant 105 pacientes placebu (95 %. PI santykio skirtumas – nuo 20 %. iki 61 %, p<0.001). Tiems pacientams, kuriems karpos buvo visiškai išgydytos, vidutinis gydymo laikas buvo 8 savaitės.

157 imikvimodu gydytų vyrų pacientų bendras karpų išgydymo santykis buvo 23 %, palyginus su 5 %, gautais gydant 161 pacientą placebu (95 %. PI santykio skirtumas – nuo 3 % iki 36 %, p<0.001). Tiems pacientams, kuriems karpos buvo visiškai išgydytos, vidutinis gydymo laikas buvo 12 savaičių.

Paviršinė bazalioma

Klinikinis veiksmingumas

Imikvimodo, vartojamo 5 kartus per savaitę 6 savaites, veiksmingumas buvo tirtas dviejuose dvigubai akluose placebo kontroliuojamuose klinikiniuose tyrimuose. Tiriamieji navikai buvo histologiškai patvirtintos pavienės pirminės paviršinės bazaliomos, kurių minimalus dydis buvo 0,5 cm2 ir maksimalus skersmuo 2 cm. Navikai, esantys iki 1 cm nuo akių, nosies, burnos, ausų arba galvos plaukų augimo linijos, nebuvo įtraukti. 

Šių dviejų tyrimų bendra analizė rodo, kad histologinis išgydymas buvo 82 %. (152/185) pacientų. Taip pat atlikus klinikinį įvertinimą, pagal bendrą galutinį parametrą pasveikimo lygis siekė 75 % (139/185 pacientų). Šie rezultatai buvo statistiškai patikimi (p<0,001), palyginus su pagalbinės placebo grupe, 3 %. (6/179) ir 2 %. (3/179) atitinkamai. Buvo nustatytas svarbus ryšys tarp vietinių odos reakcijų (pvz., eritemos) intensyvumo gydymo metu, ir visiško bazaliomos išgydymo.

Penkerių metų duomenys iš ilgalaikio, atviro, nekontroliuojamo tyrimo rodo, kad apytiksliai 77,9% [95% PI (71,9%, 83,8%)] visų gydytų asmenų buvo kliniškai sveiki ir išliko sveiki 60 mėnesius.  
Aktininė keratozė

Klinikinis veiksmingumas
Imikvimodo efektyvumas, tepant 3 kartus per savaitę 4 savaites, arba 4 ir 4 savaites su 4 savaičių pertrauka, buvo tiriamas dviejuose dvigubai akluose, placebo kontroliuojamuose, klinikiniuose tyrimuose. Abiejuose tyrimuose pacientai turėjo kliniškai tipinių, matomų, pavienių AK be hiperkeratozės ir hipertrofijos, išsidėsčiusias veide arba plinkančioje galvos odoje ir ne didesniame nei viename 25 cm2 gydymo plote. Buvo gydomas odos plotas su 4-8 AK. Visiškas išgijimas kombinuotuose tyrimuose buvo 46,1 % (CI 39,0 %, 53.1 %). 

Vienerių metų duomenys iš 2 kombinuotų stebėjimo tyrimų rodo ligos atsinaujinimą 27 % pacientų (35 iš 128), kurie kliniškai pasveiko po 1 ar 2 gydymo kursų. Ligos atsinaujinimas buvo 5,6 % (41 iš 737). Atitinkamai placebo grupėje liga atsinaujino 47 % pacientų (8 iš 17) ir 7,5 % (6 iš 80). 

Du atviro tipo, randomizuoti, kontroliuojami klinikiniai tyrimai palygino ilgalaikius imikvimodo ir lokaliai vartojamo diklofenako poveikius aktinine keratoze sergantiems pacientams atsižvelgiant į progresavimo į in situ bei invazinės žvyninių ląstelių karcinomos riziką. Gydymas buvo skiriamas pagal oficialias rekomendacijas. Jei tyrimo metu gydyta sritis visiškai neišgijo, buvo galima skirti papildomus gydymo ciklus. Visi pacientai buvo stebimi iki pasitraukimo iš tyrimo arba iki 3 metų po randomizavimo. Rezultatai gauti įvertinus abiejų tyrimų metaanalizės duomenis.  
Iš 482 tyrime dalyvavusių pacientų, 481 pacientui buvo skirtas tyrimo gydymas ir iš jų 243 pacientai buvo gydomi imikvimodu ir 238 lokaliai vartojamu diklofenaku. Prieš pradedant tyrimą abiejose gydymo grupėse gydoma AK sritis buvo ant plinkančios galvos odos arba veido su maždaug 40 cm2 gretima sritimi, o kliniškai tipinių AK pažeidimų mediana buvo 7. Yra klinikinės patirties iš virš 3 metų gydymo imikvimodu tyrimo, kai 90 pacientų, gavo 3 ar daugiau gydymo imikvimodu ciklus, 80 pacientų gavo 5 ar daugiau gydymo imikvimodu ciklus. 
Atsižvelgiant į pirminę vertinamąją baigtį, histologinį progresavimą, iš viso 13 pacientų iš 242 (5,4%) imikvimodo grupėje bei 26 iš 237 pacientų (11,0 %) diklofenako grupėje stebėtas histologinis progresavimas į in situ arba invazinę žvyninių ląstelių karcinomą 3 metų laikotarpiu, skirtumas -5,6 % (95 % PI: nuo 10,7 % iki 0,7 %). 4 pacientams iš 242 (1,7 %) imikvimodo grupėje bei 7 pacientams iš 237 (3,0 %) diklofenako grupėje 3 metų laikotarpiu stebėtas histologinis progresavimas į invazinę žvyninių ląstelių karcinomą. 
126 iš 242 (52,1 %) imikvimodu gydytų pacientų  ir 84 iš 237 (35,4 %) lokaliai diklofenaku gydytų pacientų  stebėtas visiškas klinikinių simptomų išnykimas 20-ą savaitę (t.y. praėjus maždaug 8 savaitėms po pradinio gydymo ciklo pabaigos; skirtumas 16,6 % (95 % PI: nuo 7,7 % iki 25,1 %). Pacientams su visišku klinikinių simptomų išnykimu gydomoje AK srityje buvo įvertintas AK atsinaujinimas. Šiuose tyrimuose paciento būklė buvo vertinta kaip atsinaujinanti, jeigu buvo pastebėtas bent vienas AK pažeidimas visiškai išgydytame plote, kai tuo tarpu pasikartojantis pažeidimas pagal kurį pasikartojantis pažeidimas gali būti pažeidimas, kuris atsirado toje pačioje vietoje, kaip ir buvęs ir išgydytas arba naujai identifikuotas bet kurioje AK gydomoje vietoje.

AK pažeidimų atsinaujinimo rizika gydomoje srityje iki 12-o mėnesio (kaip aprašyta anksčiau) buvo 39,7 % (50 iš 126 pacientų) pacientų, gydytų imikvimodu, palyginus su 50,0 % (42 iš 94 pacientų) lokaliai diklofenaku gydytų pacientų, skirtumas – 10,3 % (95 % PI; nuo 23,6 % iki 3,3 %) ir 66,7 % (84 iš 126 pacientų) gydytų imikvimodu ir 73,8 % (62 iš 84 pacientų) lokaliai gydytų diklofenaku iki 36-o mėnesio, skirtumas – 7,1 % (95 % PI: nuo 19,0 % iki 5,7 %).  
Pacientas su atsinaujinančiais AK pažeidimais (kaip aprašyta anksčiau) visiškai išgydytame plote turėjo maždaug 80 % galimybę pakartotinai visiškai išgyti su papildomu imikvimodo gydymo kursu, palyginus su maždaug 50 % galimybe pakartotino lokalaus gydymo diklofenaku.

Vaikų populiacija


Patvirtintos indikacijos – lyties organų karpų, aktininės keratozės ir paviršinės basaliomos gydymas yprastai nepasireiškia vaikams, todėl nebuvo tyrinėtos šioje pacientų grupėje.

Aldara kremas buvo vertintas keturiose randomizuotuose placebu kontroliuojamuose dvigubai aklu būdu atliktuose klinikiniuose tyrimuose su vaikais nuo 2 iki 15 metų, užsikrėtusiais odos moliusku (imikvimodu gydytiems n=576, placebu n=313). Šių tyrimų metu imikvimodas buvo neveiksmingas visose tirtose dozių grupėse (3 x per savaitę ≤ 16 savaičių, 7 x per savaitę ≤ 8 savaites).
5.2
Farmakokinetinės savybės

Išorinių genitalijų karpos, paviršinė bazalioma ir aktininė keratozė;

Tiriamiems žmonėms per odą pasisavino mažiau negu 0,9 %. vienkartinės vietiškai vartotos radioaktyviai ženklinto imikvimodo dozės. Mažas vaisto kiekis, patekęs į sisteminę kraujo apytaką, buvo greitai pašalintas su šlapimu ir išmatomis (santykiu – 3:1). Po vienkartinių arba daugkartinių išoriškai vartotų dozių kiekybiškai vaistas serume (>5 ng/ml) nebuvo aptiktas.

Sisteminis preparato poveikis (pasisavinimas per odą) buvo apskaičiuotas pagal anglies-14 iš (14C(-imikvimodo kiekį šlapime ir išmatose.

58 pacientams su aktine keratoze buvo stebimas minimalus sisteminis imikvimodo pasisavinimas per odą , kai 5 %. kremas buvo dozuojamas 3 kartus per savaitę 16 savaičių bėgyje. Pasisavinimas per oda tarp pirmos ir paskutinės dozės šio tyrimo eigoje ženkliai nesiskyrė. 16 savaitės pabaigoje maksimalios vaisto koncentracijos serume buvo nustatytos, po 9-12 valandų ir buvo 0,1, 0,2 ir 1,6 ng/mL tepant ant veido (12,5 mg, 1 vienkartinio naudojimo paketėlis), galvos odos (25 mg, 2 paketėliai) ir plaštakos / visos rankos (75 mg, 6 paketėliai) atitinkamai. Teptos vietos plotas nebuvo matuojamas galvos odos ir rankų odos grupėse. Priklausomybės nuo dozės nepastebėta. Buvo apskaičiuotas pusinio išvedimo laikotarpis (PIL), kuris buvo apie 10 kartų ilgesnis negu 2 valandų PIL po poodinio vaisto suleidimo ankstesniame tyrime ir kas rodo pailgintą vaisto išlaikymą odoje. Šiems pacientams 16 savaitę išsiskyrimas šlapime buvo mažesnis negu 0,6 %. vartotos dozės.

Vaikų populiacija


Farmakokinetinės imikvimodo savybės tirtos vaikams užsikrėtusiems odos moliusku (OM) po vienkartinės ir kartotinų dozių vaistinį preparatą skiriant lokaliai.

Sisteminės ekspozicijos duomenys parodė, kad imikvimodo absorbcijos laipsnis, naudojant vaistą lokaliai ant odos pažeistos OM 6 – 12 metų vaikams, buvo žemas ir panašus kaip sveikiems suaugusiems ir sergantiems aktinine keratoze ar paviršine bazalioma suaugusiems. Jaunesniems 2 - 5 metų vaikams kremo absorbcija, remiantis Cmax  reikšme, buvo didesnė nei suaugusiųjų.
5.3
Ikiklinikinių saugumo tyrimų duomenys

Ikiklinikiniai duomenys, pagrįsti įprastais farmakologijos, mutageniškumo ir teratogeniškumo tyrimais, neparodė jokio ypatingo pavojaus žmogui. 
Keturis mėnesius trukusių žiurkių odos toksiškumo tyrimų metu buvo pastebėta, kad žymiai sumažėjo kūno svoris ir padidėjo blužnies svoris, kai dozės buvo nuo 0,5 iki 2,5 mg/kg; panašių poveikių keturis mėnesius vykusių pelių odos tyrimų metu nebuvo. Vietinis odos sudirginimas buvo stebimas abiems gyvūnų rūšims, ypač tepant didesnes dozes. 

Dvejus metus vykusių kancerogeniškumo tyrimų su pelėmis metu preparatą tepant tris kartus per savaitę tepimo vietoje navikų neatsirado. Tačiau hepatoląstelinių navikų atsiradimo dažnumas tarp gydytų gyvūnų buvo didesnis negu tarp negydytų. Šio reiškinio mechanizmas yra nežinomas; imikvimodas pasižymi maža sistemine absorbcija per žmogaus odą ir yra nemutageniškas, todėl tikėtina, kad bet koks pavojus dėl sisteminio preparato poveikio yra mažas. Dar galima pastebėti, kad 2 metus trukusių oraliniu būdu vartojamo preparato kancerogeniškumo tyrimo su žiurkėmis metu navikų nebuvo.

Imikvimodo kremas buvo įvertintas fotokarcinogenitiškumo biologiniame tyrime su baltomis beplaukėmis pelėmis, veikiamomis dirbtine saulės ultravioletine radiacija (UVR). Gyvūnams buvo skiriama imikvimodo kremo tris kartus per savaitę, jie buvo švitinami 5 dienas per savaitę 40 savaičių. Pelės buvo toliau laikomos papildomai 12 savaičių bendrą 52 savaičių laikotarpį. Navikai atsirado anksčiau ir jų skaičius buvo didesnis pelių grupėje, kurioje buvo skiriama pagalbinės medžiagos kremo, palyginus su žema UVR kontrolės grupe. Svarba žmogui nežinoma. Išviršinis imikvimodo kremo vartojimas nesukėlė navikų pagausėjimo esant bet kokiai dozei, palyginus su pagalbinės medžiagos kremo grupe.

6.
FarmacINĖ INFORMACIJA

6.1 Pagalbinių medžiagų sąrašas

Izostearino rūgštis 

Benzilo alkoholis 

Cetilo alkoholis 

Stearilo alkoholis 

Minkštasis baltas parafinas 

Polisorbatas 60 

Sorbitano stearatas 

Glicerolis
Metilo hidroksibenzoatas (E218)
Propilo hidroksibenzoatas (E216)
Ksantano lipai
Išgrynintas vanduo

6.2
Nesuderinamumas

Duomenys nebūtini.

6.3
Tinkamumo laikas

2 metai.
6.4
Specialios laikymo sąlygos

Laikyti ne aukštesnėje nei 25°C temperatūroje.

Atidarius paketėlius, kremo vartoti dar kartą nepatariama.
6.5
Talpyklės pobūdis ir jos turinys

12 ar 24 vienkartinių poliesterio/aliuminio folijos paketėlių dėžutės, turinčios 250 mg kremo. Gali būti tiekiamos ne visų dydžių pakuotės.
6.6
Specialūs reikalavimai atliekoms tvarkyti

Specialių reikalavimų nėra.
7.
REGISTRUOTOJAS
Viatris Healthcare Limited

Damastown Industrial Park

Mulhuddart

Dublin 15

DUBLIN

Airija
8.
REGISTRACIJOS PAŽYMĖJIMO NUMERIAI
EU/1/98/080/001-002
9.
REGISTRAVIMO / PERREGISTRAVIMO DATA

Registravimo data:  1998 m. rugsėjo mėn. 18 d.
Paskutinio perregistravimo data: 2008 m.rugsėjo mėn. 03 d.
10. TEKSTO PERŽIŪROS DATA  MMMM m. {mėnesio} mėn. DD d.
Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu/
II PRIEDAS

REGISTRACIJOS SĄLYGOS

A. GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B. TIEKIMO IR VARTOJIMO SĄLYGOS AR APRIBOJIMAI
C. KITOS SĄLYGOS IR REIKALAVIMAI REGISTRUOTOJUI
D. SĄLYGOS AR APRIBOJIMAI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI
A.
GAMINTOJAS (-AI), ATSAKINGAS (-I) UŽ SERIJOS IŠLEIDIMĄ

Gamintojo (-ų), atsakingo (-ų) už serijos išleidimą, pavadinimas (-ai) ir adresas (-ai)
Swiss Caps GmbH

Grassingerstraße 9

83043 Bad Aibling

Vokietija

B.
TIEKIMO IR VARTOJIMO SĄLYGOS AR APRIBOJIMAI
Receptinis vaistinis preparatas.

C.
KITOS SĄLYGOS IR REIKALAVIMAI REGISTRUOTOJUI
· Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.
D.
SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI 

· Rizikos valdymo planas (RVP)
Rinkodaros teisės turėtojas atlieka reikalaujamą farmakologinio budrumo veiklą ir veiksmus, kurie išsamiai aprašyti rinkodaros teisės bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Valstybinei vaistų kontrolės tarnybai prie Lietuvos Respublikos sveikatos apsaugos ministerijos;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.
Jei sutampa PASP ir atnaujinto RVP teikimo datos, jie gali būti pateikiami kartu.
III PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

INFORMACIJA ANT IŠORINĖS PAKUOTĖS 

1.
VAISTINIO PREPARATO PAVADINIMAS

Aldara 5 % kremas 

imikvimodas

2.
VEIKLIOJI MEDŽIAGA IR JOS KIEKIS 

Kiekviename 250 mg kremo paketėlyje yra 12,5 mg imikvimodo (5 %).

100 mg kremo yra 5 mg imikvimodo. 

3.
PAGALBINIŲ MEDŽIAGŲ SĄRAŠAS

Pagalbinės medžiagos: izostearino rūgštis, benzilo alkoholis, cetilo alkoholis, stearilo alkoholis,  minkštasis baltas parafinas, polisorbatas 60, sorbitano stearatas, glicerolis,metilo hidroksibenzoatas (E218),propilo hidroksibenzoatas (E216), ksantano lipai, išgrynintas vanduo.

Norėdami sužinoti daugiau, perskaitykite pakuotės lapelį.

4.
FARMACINĖ FORMA IR KIEKIS PAKUOTĖJE

Kremas

12 paketėlių. Kiekviename yra 250 mg kremo.
24 paketėliai. Kiekviename yra 250 mg kremo.
5.
VARTOJIMO METODAS IR BŪDAS

Prieš vartojimą perskaitykite pakuotės lapelį.

Vartoti ant odos. 

6.
SPECIALUS ĮSPĖJIMAS KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje
7.
KITAS SPECIALUS ĮSPĖJIMAS (JEI REIKIA)

Vartoti tik vieną kartą. Po tepimo paketėlyje likusį kremą išmeskite.

8.
TINKAMUMO LAIKAS

EXP {mMMM/mM} 

9.
SPECIALIOS LAIKYMO SĄLYGOS

Laikyti ne aukštesnėje kaip 25(C temperatūroje

10.
SPECIALIOS ATSARGUMO PRIEMONĖS DĖLNESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)
11.
REGISTRUOTOJO PAVADINIMAS IR ADRESAS

Viatris Healthcare Limited

Damastown Industrial Park

Mulhuddart

Dublin 15

DUBLIN

Airija
12.
REGISTRACIJOS PAŽYMĖJIMO NUMERIAI 

EU/1/98/080/001 12 paketėlių
EU/1/98/080/002 24 paketėliai
13.
 SERIJOS NUMERIS

Lot
14.
PARDAVIMO (IŠDAVIMO) TVARKA
15.
VARTOJIMO INSTRUKCIJA

Netaikoma.

16.
INFORMACIJA BRAILIO RAŠTU

Aldara
17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC

SN 

NN

MINIMALI INFORMACIJA ANT MAŽŲ VIDINIŲ PAKUOČIŲ 

ANT PAKETĖLIO PATEIKIAMAS TEKSTAS

1.
VAISTINIO PREPARATO PAVADINIMAS IR VARTOJIMO BŪDAS
Aldara 5 % kremas 

imikvimodas

Vartoti ant odos.
2.
VARTOJIMO METODAS

3.
TINKAMUMO LAIKAS

EXP {mMMM/mM} 

4.
SERIJOS NUMERIS

Lot
5.
KIEKIS (MASĖ, TŪRIS ARBA VIENETAI)

250 mg kremas.  

6.
KITA

B. PAKUOTĖS LAPELIS

Pakuotės lapelis: informacija vartotojui
Aldara 5 % kremas

imikvimodas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.

· Jeigu kiltų daugiau klausimų, kreipkitės į gydytoją arba vaistininką.

· Šis vaistas skirtas tik Jums, todėl kitiems žmonėms jo duoti negalima.Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Apie ką rašoma šiame lapelyje?
1.
Kas yra Aldara kremas ir kam jis vartojamas

2.
Kas žinotina prieš vartojant Aldara kremą

3.
Kaip vartoti Aldara kremą

4.
Galimas šalutinis poveikis

5.
Kaip laikyti Aldara kremą

6.
Kita informacija

1.
Kas yra Aldara kremas ir kam jis vartojamas
Aldara kremas gali būti vartojamas esant trims skirtingoms būklėms. Jūsų gydytojas gali skirti Aldara kremą gydyti:

● ant genitalijų (lytinių organų) ir analinės angos srityje esančias karpas (smailiagalės kondilomos) 

● paviršinę bazaliomą
Tai yra dažna lėtai augančio odos vėžio forma, tikimybė, kad jis išsiplės į kitas kūno vietas, labai maža. Ji paprastai pasitaiko vidutinio amžiaus arba pagyvenusiems žmonėms, ypač tiems, kurių oda šviesi, ją sukelia per didelis saulės spindulių poveikis. Jei bazalioma negydoma, ji gali subjauroti odą, ypač veido, todėl yra svarbu anksti nustatyti ir gydyti.  

● aktininę keratozę
Tai liga, kai atsiranda šiurkštūs, sausi, žvynuoti iškilimai, žmonėms, kuriems tekdavo ilgai būti saulėje. 

Kai kurie aktininės keratozės židiniai yra odos spalvos, kiti – pilkšvi, rausvi, raudoni ar rudi. Jie gali būti lygūs ir žvynuoti, arba iškilę, šiukštūs, kieti ar su karpomis. Aldara turi būti skiriamas tik plokščiosios aktininės keratozės gydymui ant veido ar galvos odos tiems pacientams, kurių imuninė sistema yra sveika ir kai Jūsų gydytojas nusprendžia, kad Jums gydymas šiuo vaistu yra tinkamiausias.   

Aldara kremas padeda Jūsų organizmo imuninei sistemai gaminti natūralias medžiagas, padedančias kovoti prieš bazaliomą, aktininę keratozę arba virusus, kurie sukėlė karpų augimą. 

2.
Kas žinotina prieš vartojant Aldara kremą
Aldara kremo vartoti negalima:

· jeigu yra alergija imikvimodui arba bet kuriai pagalbinei šio vaisto medžiagai (jos išvardytos 6 skyriuje).
Įspėjimai ir atsargumo priemonės 

Pasitarkite su gydytoju arba vaistininku, prieš pradėdami vartoti Aldara kremą.

· Jei vartojote Aldara kremą arba kitų panašių vaistų, apie tai pasakykite gydytojui prieš pradėdami šį gydymą.

· Jei Jums yra autoimuninių sutrikimų.

· Jei Jums buvo persodintas organas.

· Aldara kremo vartoti negalima, kol kūno vieta neužgijo po ankstesnio vaisto arba chirurginio gydymo.

· Venkite sąlyčio su akimis, lūpomis ir šnervėmis. Po atsitiktinio kontakto pašalinkite kremą nuplaudami vandeniu.
· Netepkite kremo organų viduje.

· Netepkite daugiau kremo, negu Jums patarė gydytojas.

· Ant karpų užtepę Aldara kremo, neuždenkite jų bintais arba kitais tvarsčiais.

· Jei gydomoje vietoje jaučiate ypatingą nepatogumą, kremą nuplaukite švelniu muilu ir vandeniu. Simptomui išnykus, gydymą galite atnaujinti.

· Pasakykite gydytojui apie pakitusius kraujo tyrimo rezultatus. 

Dėl Aldara veikimo yra tikimybė, kad kremas gali pabloginti esamą uždegimą gydomoje vietoje.

● Jei Jums gydomos genitalijų karpos, laikykitės šių papildomų atsargumo priemonių:

· Jei varpa kas dieną nenuplaunama, yra didesnė tikimybė, kad prieodė sukietės. Prie prieodės sukietėjimo požymių priskiriamas tinimas ir odos lupimasis ir būklė, kai sunku atitraukti odą. Jei atsiranda šių simptomų, tuoj pat nutraukite gydymą ir kreipkitės į gydytoją.

· Jei yra atvirų opų: nepradėkite vartoti Aldara kremo, kol tos opos neužgis. 

· Jei karpos yra organų ertmės viduje: nevartokite Aldara kremo šlaplėje (anga, per kurią šalinamas šlapimas), makštyje (gimdymo kanalas), kaklelyje (vidinis moters organas) ir bet kurioje analinės angos srityje.  

· Jei Jūsų imuninė sistema yra sutrikusi dėl ligos arba dėl dabar vartojamų vaistų, nenaudokite šio vaisto daugiau negu vieną kursą. Jei ši nuostata taikytina Jums, pasikalbėkite su gydytoju.

· Jei Jums nustatytas teigiamas ŽIV testas, apie tai turėtumėte pasakyti savo gydytojui, kadangi Aldara kremas nebuvo toks efektyvus pacientams, kuriems nustatytas ŽIV. Jei nuspręsite lytiškai santykiauti, kai ant organų dar bus karpų, santykiaukite prieš Aldara kremo vartojimą, o ne po jo tepimo. Aldara kremas gali susilpninti prezervatyvų ir diafragmų apsaugines funkcijas, todėl prieš lytinius santykius kremą reikia nuplauti. Atsiminkite, kad Aldara kremas neapsaugo kitų asmenų nuo užsikrėtimo ŽIV ar kita lytiškai plintančia liga.

● Jei esate gydomas nuo bazaliomos ar aktininės keratozės, laikykitės šių papildomų apsaugos priemonių:

· gydymosi Aldara kremu metu kiek įmanoma nenaudokite saulės lempų arba nesideginkite soliariumuose ir venkite saulės spindulių. Būdami lauke nešiokite apsauginius drabužius ir skrybėles plačiais kraštais.
Kol vartosite Aldara kremą ir iki užgijimo, gydoma vieta tikriausiai žymiai skirsis nuo normalios odos.

Vaikams ir paaugliams

Vaikams ir paaugliams vartoti nerekomenduojama.

Kiti vaistai ir Aldara kremas 

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėra žinoma apie vaistus, kurie yra nesuderinami su Aldara kremu.

Nėštumas ir žindymo laikotarpis
Prieš vartojant bet kurį vaistą, būtina pasitarti su gydytoju arba vaistininku.

Jūs privalote pasikalbėti su gydytoju, jei esate nėščia arba planuojate pastoti. Jūsų gydytojas paaiškins apie Aldara kremo vartojimo riziką ir privalumus nėštumo metu. Tyrimai su gyvūnais neparodė tiesioginio ar netiesioginio žalingo poveikio nėštumo metu.

Gydantis Aldara kremu nežindykite kūdikio, kadangi nėra žinoma, ar imikvimodas yra išskiriamas į žmogaus pieną.

Vairavimas ir mechanizmų valdymas
Šis vaistas nepasižymi jokiu arba turi tik nereikšmingą poveikį gebėjimui vairuoti ir valdyti mechanizmus.

Aldara kremo sudėtyje yra metilo hidroksibenzoato, propilo hidroksibenzoato, cetilo alkoholio, stearilo alkoholio ir benzilo alkoholio.
Metilo hidroksibenzoatas (E218) ir propilo hidroksibenzoatas (E216) gali sukelti alergines reakcijas (galimai uždelstas). Cetilo alkoholis ir stearilo alkoholis gali sukelti vietines odos reakcijas (pvz., kontaktinį dermatitą).

Kiekviename šio vaisto paketėlyje yra 5 mg benzilo alkoholio. Benzilo alkoholis gali sukelti alerginių reakcijų ir lengvą vietinį sudirginimą.
3.
Kaip vartoti Aldara kremą
Vartojimas vaikams ir paaugliams
Vaikams ir paaugliams vartoti nerekomenduojama.

Suaugusiems žmonėms
Visada vartokite šį vaistą tiksliai taip, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
Prieš kremo vartojimą ir po vartojimo kruopščiai nusiplaukite rankas. Ant gydomos vietos užtepę Aldara kremo, neuždenkite jų bintais arba kitais tvarsčiais. 

Kiekvieną kartą vartodami kremą, atidarykite naują paketėlį. Po tepimo paketėlyje likusį kremą išmeskite. Nelaikykite atidaryto paketėlio kitam kartui. 
Gydymo dažnumas ir trukmė genitalijų karpoms, bazaliomai ir aktininei keratozei skiriasi (žiūrėkite specifinius nurodymus kiekvienai indikacijai).

Aldara kremo tepimo instrukcijos
[image: image1.emf]
●Genitalijų karpų gydymas  

Tepimo instrukcijos – (pirmadienis, trečiadienis ir penktadienis)

1. Prieš eidami miegoti, nusiplaukite rankas ir gydomą vietą švelniu muilu ir vandeniu. Atsargiai nušluostykite.

2. Atidarykite naują paketėlį ir išspauskite Aldara kremą ant pirštų galiukų.

3. Ant švarios, sausos karpos odos užtepkite ploną kremo sluoksnį ir švelniai jį trinkite į odą tol, kol kremas išnyks.

4. Patepę kremu, išmeskite atidarytą paketėlį ir nusiplaukite rankas muilu ir vandeniu.

5. Palikite užteptą Aldara kremą ant karpų 6 – 10 valandų. Šiuo metu nesimaudykite duše arba vonioje.

6. Praėjus 6 –10 valandų, Aldara kremu pateptą vietą nuplaukite švelniu muilu ir vandeniu.

Aldara kremą tepkite 3 kartus per savaitę. Pavyzdžiui, kremu tepkite pirmadienį, trečiadienį ir penktadienį. Vieno paketėlio kremo pakanka patepti 20 cm2 karpos sritį (apytiksliai 3 kvadratinius colius).

Vyrai, kuriems karpos yra po prieode, turėtų atitraukti prieodę ir varpą nuplauti (žiūrėkite 2 skyrių „Įspėjimai ir atsargumo priemonės“).

Tęskite gydymą Aldara kremu tol, kol Jūsų karpos visiškai išnyks (50 % besigydančių pacienčių moterų karpos išnyks po 8 savaičių gydymo, 50 % besigydančių pacientų vyrų karpos išnyks po 12 savaičių gydymo, bet kai kuriais atvejais karpos gali išnykti per 4 savaites).

Nevartokite Aldara kremo daugiau nei 16 savaičių kiekvienam gydymo laikotarpiui.

Jei Jums atrodo, kad Aldara kremo poveikis yra per stiprus arba per silpnas, pasikalbėkite su gydytoju arba vaistininku.

● Jei gydoma bazalioma

Tepimo instrukcijos – (pirmadienis, antradienis, trečiadienis, ketvirtadienis, penktadienis)

1. Prieš eidami miegoti, nusiplaukite rankas ir gydomą vietą švelniu muilu ir vandeniu. Atsargiai nušluostykite.

2. Atidarykite naują paketėlį ir išspauskite Aldara kremą ant pirštų galiukų.

3. Ant švarios, sausos karpos odos užtepkite ploną kremo sluoksnį ir švelniai jį trinkite į odą tol, kol kremas išnyks.

4. Patepę kremu, išmeskite atidarytą paketėlį ir nusiplaukite rankas muilu ir vandeniu.

5. Palikite užteptą Aldara kremą ant odos maždaug 8 valandoms. Šiuo metu nesimaudykite duše arba vonioje.

6. Praėjus 8 valandoms, Aldara kremu pateptą vietą nuplaukite švelniu muilu ir vandeniu.

Vartokite pakankamai Aldara kremo, kad padengtumėte gydomą vietą ir 1 cm (apie ½ colio) apie tą vietą, 5 dienas iš eilės 6 savaites. Pavyzdžiui, tepkite kremą nuo pirmadienio iki penktadienio. Šeštadienį ir sekmadienį netepkite.

● Jei gydote aktininę keratozę
Tepimo instrukcijos – (pirmadienis, trečiadienis ir penktadienis)

1. Prieš eidami miegoti, nusiplaukite rankas ir gydomą vietą švelniu muilu ir vandeniu. Atsargiai nušluostykite.

2. Atidarykite naują paketėlį ir išspauskite Aldara kremą ant pirštų galiukų.

3. Ant švarios, sausos karpos odos užtepkite ploną kremo sluoksnį ir švelniai jį trinkite į odą tol, kol kremas išnyks.

4. Patepę kremu, išmeskite atidarytą paketėlį ir nusiplaukite rankas muilu ir vandeniu.

5. Palikite užteptą Aldara kremą ant odos maždaug 8 valandoms. Šiuo metu nesimaudykite duše arba vonioje.

6. Praėjus 8 valandoms, Aldara kremu pateptą vietą nuplaukite švelniu muilu ir vandeniu.

Aldara kremą tepkite 3 kartus per savaitę. Pavyzdžiui, kremu tepkite pirmadienį, trečiadienį ir penktadienį. Vieno paketėlio kremo pakanka patepti 25 cm2 karpos sritį (apytiksliai 4 kvadratinius colius). Gydymą tęskite keturias savaites. Praėjus keturioms savaitėms po pirmojo gydymo kurso pabaigos, Jūsų gydytojas įvertins Jūsų odą. Jei ne visi pažeidimai išnyko, gali prireikti kito keturių savaičių gydymo.

Ką daryti pavartojus per didelę Aldara kremo dozę?
Per didelę kremo dozę nuplaukite švelniu muilu ir vandeniu. Odos reakcijai išnykus, galėsite toliau tęsti gydymą.

Jei atsitiktinai nurijote Aldara kremo, kreipkitės į savo gydytoją.

Pamiršus pavartoti Aldara kremo
Jei pamiršote patepti numatytą dozę, atsiminę vėl ištepkite pažeistą vietą kremu ir toliau tęskite gydymą pagal įprastą tvarkaraštį. Netepkite kremo dažniau nei kartą per dieną.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.
4.
Galimas šalutinis poveikis
Šalutinio poveikio dažnis yra skirstomas:

Labai dažnas šalutinis poveikis (gali pasireikšti daugiau nei 1 iš 10 pacientų)

Dažnas šalutinis poveikis (gali pasireikšti mažiau nei 1 iš 10 pacientų)

Nedažnas šalutinis poveikis (gali pasireikšti mažiau nei 1 iš 100 pacientų)

Retas šalutinis poveikis (gali pasireikšti mažiau nei 1 iš 1000 pacientų)

Labai retas šalutinis poveikis (gali pasireikšti mažiau nei 1 iš 10000 pacientų)

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Jei vartodami Aldara kremą pasijusite blogai, apie tai kuo greičiau pasakykite savo gydytojui arba vaistininkui. 

Kai kuriems pacientams Aldara kremo tepimo vietoje pasikeitė odos spalva. Nors šis simptomas laikui bėgant susilpnėdavo, kai kuriems pacientams jis išliko visam laikui.

Jei tepant Aldara kremo Jūsų oda jo netoleruoja, nustokite vartoti kremą, nuplaukite pažeistą vietą švelniu muilu bei vandeniu ir kreipkitės į savo gydytoją arba vaistininką. 

Kai kuriems asmenims tyrimo metu buvo nustatytas kraujo kūnelių sumažėjimas. Dėl to gali sumažėti atsparumas infekcijoms, gali greičiau atsirasti mėlynės ar pasireikšti nuovargis. Pastebėję bet kurį iš šių simptomų, apie tai pasakykite gydytojui.

Kai kuriems pacientams, kuriems yra autoimuninių sutrikimų, šios būklės gali pablogėti. Jei gydymo Aldara metu pastebite bet kokį pokytį, pasakykite gydytojui.
Apie sunkias odos reakcijas į vaistą buvo pranešama retai. Jei atsiranda odos pažeidimai ar dėmelės, kurios pradžioje būna maži raudoni ploteliai, vėliau progresuoja, jei pasireiškia niežėjimas, karščiavimas, bloga savijauta, pradeda skaudėti sąnarius, atsiranda regos sutrikimų, deginimo pojūtis akyse, skauda ar niežti akis, pradeda skaudėti gerklę, tuoj pat nustokite naudoti Aldara kremą ir apie tai skubiai pasakykite savo gydytojui. 

Tik nedaugeliui pacientų gydymo vietoje ir aplink ją iškrito plaukai.

● Genitalijų karpų gydymas
Daugelis Aldara kremo sukeliamų šalutinių poveikių yra susiję su šio vaisto vietiniu poveikiu odai. Labai dažni reiškiniai: paraudimas (61 % pacientų), odos nusitrynimas (30 % pacientų), odos lupimasis ir tinimas. Taip pat galimos kitos odos reakcijos, pvz., sukietėjimas po oda, mažos atviros opos, gijimo metu atsiradęs šašas arba mažos oro pūslelės po oda. Taip pat galite jausti niežėjimą (32 % pacientų), deginantį pojūtį (26 % pacientų) arba skausmą tose vietose, kur Aldara kremo buvo tepama (8 %  pacientų). Dauguma odos reakcijų yra nestiprios, ir odos būklė vėl sunormalėja per 2 savaites po gydymo nutraukimo. 

Dažnai kai kurie pacientai (4 % arba mažiau) jautė galvos skausmą, nedažnai į gripą panašius simptomus, sąnarių ir raumenų skausmus bei karščiavimą; gimdos prolapsą; moterys skausmą lytinių santykių metu; erekcijos sutrikimus; prakaitavimo pagausėjimą; blogą savijautą; skrandžio ir žarnyno simptomus; skambėjimą ausyse; paraudimą; nuovargį; galvos svaigimą; migreną; dilgčiojimus; nemigą; depresiją; apetito praradimą; liaukų sutinimą; bakterinę, virusinę arba grybelinę infekcijas (pvz., pūslelinę); vaginalinę infekciją, taip pat pienligę; kosulį, peršalimą bei skaudančią gerklę.

Labai retais atvejais buvo sunkios ir skausmingos reakcijos, ypač jei buvo tepama daugiau kremo negu rekomenduojama. Skausmingos odos reakcijos prie makšties išorinės angos retais atvejais kai kurioms moterims apsunkino šlapinimąsi. Jei taip įvyktų, nedelsdami kreipkitės į gydytoją.

● Jei Jums gydoma bazalioma:
Dauguma Aldara kremo nepageidaujamų poveikių yra dėl jo vietinio poveikio Jūsų odai. Vietinės odos reakcijos rodo, kad vaistas veikia, kaip ir pageidaujama.

Dažniausiai oda gali šiek tiek niežėti.
Dažni nepageidaujami poveikiai: adatų badymo jausmas, maži patinę odos plotai, skausmas, deginimas, sudirginimas, kraujavimas, paraudimas arba bėrimas. Jei odos reakcija gydymo metu tampa itin nemaloni, kreipkitės į savo gydytoją. Jis gali Jums patarti kelioms dienoms sustabdyti gydymą Aldara kremu (t.y. padaryti trumpą gydymo pertrauką). Jei atsiranda pūlių, pasitarkite su gydytoju. Be odos reakcijų kiti nepageidaujami poveikiai yra liaukų tinimas ir nugaros skausmas. 

Nedažnai kai kuriems pacientams pakitimai gali pasitaikyti vartojimo vietose (spalvos pakitimas, uždegimas, patinimas, lupimasis, odos trūkinėjimas, pūslės, dermatitas) arba sudirginimas, pykinimas, burnos sausumas, gripo simptomai ir nuovargis.

● Jei gydote aktininę keratozę
Dauguma Aldara kremo nepageidaujamų poveikių atsiranda dėl jo vietinio poveikio Jūsų odai. Vietinės odos reakcijos rodo, kad vaistas veikia, kaip ir pageidaujama.

Labai dažnai oda gali šiek tiek niežėti. 

Dažni nepageidaujami reiškiniai: skausmas, deginimas, sudirginimas arba paraudimas. Jei odos reakcija gydymo metu tampa itin nemaloni, kreipkitės į savo gydytoją. Jis gali Jums patarti kelioms dienoms sustabdyti gydymą Aldara kremu (t.y. padaryti trumpą gydymo pertrauką). Jei atsiranda pūlių ar kitų infekcijos požymių, pasitarkite su gydytoju. Be odos reakcijų kiti nepageidaujami poveikiai yra galvos skausmas, anoreksija, pykinimas, raumenų skausmas, sąnarių skausmas ir nuovargis. 

Nedažnai kai kuriems pacientams vartojimo vietoje atsiranda kraujavimas, uždegimas, išskyros, jautrumas, patinimas, nedideli patinimai odoje, dilgčiojimas, šašai, randai, opos ar šilumos pojūtis arba nemalonus pojūtis arba nosies gleivinės uždegimas, užgulta nosis, gripas ar į gripą panašūs simptomai, depresija, akių sudirginimas, akių vokų patinimas, gerklės skausmas, viduriavimas, aktininė keratozė, paraudimas, veido patinimas, opos, galūnių skausmas, karščiavimas, silpnumas, drebulys. 

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba slaugytojui. Apie šalutinį poveikį taip pat galite pranešti tiesiogiai, naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.
5. Kaip laikyti Aldara kremą
Šį vaistą laikykite vaikams nepastebimoje ir nepasiekiamoje vietoje.
Negalima laikyti aukštesnėje nei 25°C temperatūroje.

Ant išorinės dėžutės ir etiketės po „EXP“ nurodytam tinkamumo laikui pasibaigus, šio vaisto vartoti negalima.
Atidarius paketėlius, kremo vartoti dar kartą nepatariama.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. 
Pakuotės turinys ir kita informacija
Aldara kremo sudėtis
· Veiklioji medžiaga yra imikvimodas. Kiekviename paketėlyje yra 250 mg kremo (100 mg kremo yra 5 mg imikvimodo).

· Pagalbinės medžiagos : izostearino rūgštis, benzilo alkoholis, cetilo alkoholis, stearilo alkoholis, minkštasis baltas parafinas, polisorbatas 60, sorbitano stearatas, glicerolis, metilo hidroksibenzoatas (E218), propilo hidroksibenzoatas (E216), ksantano lipai, išgrynintas vanduo (taip pat žr. 2 skyrių „Aldara kremo sudėtyje yra metilo hidroksibenzoato, propilo hidroksibenzoato, cetilo alkoholio, stearilo alkoholio ir benzilo alkoholio“).

Aldara kremo išvaizda ir kiekis pakuotėje
· Kiekviename Aldara 5 % kremo paketėlyje yra 250 mg nuo baltos iki gelsvos spalvos kremo.

· Kiekvienoje dėžutėje yra 12 ar 24 vienkartinių poliesterio/aliuminio folijos paketėlių. Gali būti tiekiamos ne visų dydžių pakuotės.
Registruotojas ir gamintojas 
Registruotojas
Viatris Healthcare Limited

Damastown Industrial Park

Mulhuddart

Dublin 15

DUBLIN

Airija
Gamintojas
Swiss Caps GmbH

Grassingerstraße 9

83043 Bad Aibling

Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.
	België/Belgique/Belgien

Viatris 

Tél/Tel: +32 2 658 61 00


	Luxembourg/Luxemburg

Viatris 

Tél/Tel: +32 2 658 61 00

(Belgique/Belgien)



	България
Майлан ЕООД

Тел.: +359 2 44 55 400


	Magyarország

Viatris Healthcare Kft.

1138 Budapest

Váci út 150.

Tel: +36 1 465 2100


	Česká republika

Viatris CZ s.r.o.

Tel: +420 222 004 400

	Malta

V.J. Salomone Pharma Limited



Tel: +356 21 22 01 74



	Danmark

Viatris ApS

Tlf: +45 28 11 69 32


	Nederland

Mylan Healthcare B.V.

Krijgsman 20

1186 DM Amstelveen
Tel: +31 (0)20 426 3300


	Deutschland

Viatris Healthcare GmbH

Tel: +49 800 0700 800
	Norge

Viatris AS 
Hagaløkkveien 26

1383 Asker

Tlf: +47 66 75 33 00



	Eesti

Viatris OÜ 
Tel: +372 63 63 052


	Österreich

Viatris Austria GmbH

Guglgasse 15
1110 Wien
Tel: + 43 (0)1 86 390 



	Ελλάδα
Viatris Hellas Ltd

Τηλ: +30 210 010 0002


	Polska

Viatris Healthcare Sp. z o.o.

ul. Postępu 21B
02-676 Warszawa

Tel: +48 22 546 6400



	España

Viatris Pharmaceuticals, S.L.

Tel: +34 900 102 712
	Portugal

Viatris Healthcare, Lda.

Av. D. João II, 

Edifício Atlantis, nº 44C – 7.3 e 7.4

1990-095 Lisboa

Tel: +351 214 127 200


	France

Viatris Santé 

1 bis place de la Défense – Tour Trinity

92400 Courbevoie
Tél: +33 (0)1 40 80 15 55 


	România

BGP PRODUCTS SRL

Tel.: +40 372 579 000


	Hrvatska

Viatris Hrvatska d.o.o.

Koranska 2

10 000  Zagreb

Tel: +385 1 2350 599
	Slovenija

Viatris d.o.o.

Tel: +386 1 23 63 180


	Ireland

Viatris Limited
Tel: +353 1 8711600

	Slovenská republika

Viatris Slovakia s.r.o.

Tel: +421 2 32 199 100



	Ísland

Icepharma hf.

Sími: +354 540 8000


	Suomi/Finland
Viatris Oy


Puh/Tel: +358 20 720 9555



	Italia

Viatris Italia

Via Vittor Pisani, 20

20124 Milano

Tel: +39 (0) 2 612 46921

	Sverige

Viatris AB
Box 23033

104 35 Stockholm

+46 (0) 8 630 19 00



	Κύπρος

CPO Pharmaceuticals Limited


Τηλ: +357 22863100


	



	Latvija

Viatris SIA
101 Mūkusalas str.
Rīga LV‐1004
Tālr: +371 67616137


	

	Lietuva

Viatris UAB
Žalgirio str. 90-100
Vilnius LT-09303 
Tel. + 370 52051288


	


Šis pakuotės lapelis paskutinį kartą peržiūrėtas MMMM-mm-dd.

Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu.

